laion/Wikipedia-Exotic huggingface dataset:
אלפרד ויליאם האויט

אלפרד ויליאם האויט (באנגלית: Alfred William Howitt‏; 17 באפריל 1830, נוטינגהאם – 7 במרץ 1908) היה אנתרופולוג, חוקר ארצות ומומחה בידיעת הטבע אוסטרלי. אלפרד ויליאם האויט נולד בשנת 1830 בנוטינגהאם למשפחה של סופרים. קרוב משפחתו סידר לו עבודה במשרדי המכרות. בשנת 1861 הוא הועמד בראש משלחת הצלה של משלחת שיצאה ממלבורן במטרה לחצות את אוסטרליה לכיוון צפון ולא הגיע ליעד. בספטמבר הוא נפגש עם ניצול היחיד של המשלחת וקבר את היתר במקום. האויט ערך מספר מסעות נוספות ברחבי אוסטרליה. הוא אסף חומר בוטני רב והעביר אותו לידי פרדיננד פון מילר. הוא היה אנתרופולוג וחקר תרבות וחברה של ילידים אוסטרלים. חומר רב התקבל מויליאם ברק. את ממצאי מחקריו הוא פרסם בספר "Kamilaroi and Kurnai" ‏ (1879) ובספר The Native Tribes of South East Australia ‏ (1904). על התרומה לקידום המדע אלפרד ויליאם האויט קיבל את מדליית קלארק (אנ') בשנת 1903 מטעם החברה המלכותית של ניו סאות' ויילס (אנ') ואת מדליית מילר (אנ') הראשונה בשנת 1904 מטעם האגודה האוסטרלית והניו זילנדית לקידום המדע (אנ'). בשנת 1906 הוא התקבל למסדר מיכאל הקדוש וג'ורג' הקדוש. מספר מקומות באוסטרליה נקראו על שמו. מדיה וקבצים בנושא אלפרד ויליאם האויט בוויקישיתוף ביוגרפיה
מאסטר רושי

מאסטר רושי (ידוע גם בשם קאמה סנין; ביפנית: 亀仙人, "הצב הזקן") הוא דמות מזיכיון האנימה והמאנגה דרגון בול. קאמה סנין הוא מאסטר לאומניות לחימה, ונחשב לאחת הדמויות החזקות ביותר במאנגה המקורית. רושי חי על אי בודד, ולעיתים לובש שריון צב על הגב. רושי ידוע בכך שאימן בעברו את סון גוקו באמנויות לחימה, וכן היה המאמן של דמויות נוספות המופיעות במאנגה דוגמת אביו המאמץ של גוקו סבא גוהאן, המלך אוקס, יאמצ'ה ואת קרירין. לקמה סנין יש צב בן 1,000 שנים. היה אלוף באמנויות לחימה בכדור הארץ. אף על פי שעם התקדמות המאנגה והאנימה דמותו הפכה לפחות ופחות דומיננטית, מאסטר רושי עדיין נחשב לאחת הדמויות המרכזיות והאייקוניות של הזיכיון, וגם במדיות מאוחרות יותר בזיכיון ניתן לראות כי אחד ממקומות המפגש העיקריים של חבורת הדרגון בול הוא בביתו של קמה סנין. מדיה וקבצים בנושא מאסטר רושי בוויקישיתוף מאסטר רושי, באתר MusicBrainz (באנגלית) דרגון בול Z (2002–2004), באתר אישים ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
ליגת העל ההאיטית

ליגת העל ההאיטית (בצרפתית: Ligue Haïtienne) היא הליגה העליונה בכדורגל בהאיטי, שמאורגנת על ידי התאחדות הכדורגל של האיטי, והיא נוסדה בשנת 1937. הליגה משוחקת בשני חלקים, בשיטת אפרטורה וקלאוסורה, רק שבהאיטי השם הוא "אוברטורה ופרמטורה" (השם המקביל בצרפתית) מיולי עד דצמבר האפרטורה, והפרמטורה מינואר עד מאי. הקבוצה הבולטת ביותר בליגה היא קבוצת ראסינג האיטי (שמקורה בעיר גונאיב) ולה 14 אליפויות. שנייה בדירוג היא קבוצת פיק"א, מהעיר קאפ-האיסיין ולה 8 אליפויות, ובמקום השלישי קבוצת ויולט איי סי, מעיר הבירה פורט-או-פרנס, ולה 7 אליפויות המדינה. משחק הכדורגל הראשון אי פעם בהאיטי נערך ככל הנראה בשנת 1905 (מקור אחר אומר ב-1908) בין יוניון ספורטיב האיטיין לבין אתלטיק דה פורט-דה פריז, כאשר יו אס האיטיין ניצחה 1-0 משערו של קונסטנטין הנריקז. הטורנירים שהתקיימו מ-1912 עד 1914 (ואולי אף עד 1926) נחשבו ככל הנראה כאליפויות מקומיות בלבד למרות שהרמה העליונה כללה מועדונים רק מפורט-או-פרנס, כאשר מועדונים מחוזיים התחרו רק ברמה השנייה; לאחר הפרעה בסוף שנות העשרים, האליפות של פורט-או-פרינס הוכנסה מחדש ב-1930 ושיחק ב"Coupe Pradel" (קופה פראדל), בעוד האלופות הלאומיות שיחקו בתחרות גביע שנקראה "Coupe Vincent" (קופה וינסנט). הליגה הלאומית הראשונה נוסדה בשנת 1937, תחת הקבוצות ששיחקו בקופה פראדל, וזאת בניהול פדרציית "הייטיאן דה פוטבול", הגוף המנהל הרשמי של הכדורגל במדינה. קבוצות האלופה וסגנית אלופת הטורנירים של הליגה מעפילות להשתתף בליגת האלופות של CONCACAF מהסיבוב הראשון של ליגת האלופות של הקאריביים. ב-1987 הליגה החלה להקרא "צ'מפיונאט נסיונל" ("הליגה הלאומית") והפכה ליותר מקצוענית. כיום 18-20 קבוצות משתתפות בליגה זו ומתמודדות על התואר הלאומי. ראסינג האיטי, עם 14 תארים לאומיים, הוא המועדון המצליח ביותר בליגה עד כה. מאז 2002 (למעט 2012 ו-2013), הליגה מפעילה עונה דו-שלבית עם אלופים נפרדים לשני השלבים, שיטה שנמצאת במדינות רבות באמריקה הלטינית. בהאיטי, מדינה שהיא דוברת צרפתית, "O" מייצג Ouverture (פתיחה), המקביל לאפרטורה הספרדית, ו-"F" מייצג Fermeture או "C" מייצג Clôture (סגירה), המקביל לקלאוסורה הספרדית. קבוצה המסומנת בכתב מודגש זכתה בגביע "קופ דה האיטי" באותה העונה והשלימה דאבל מקומי. עקב מחאות אזרחיות בעקבות השפעת התפרצות נגיף הקורונה הוחלט לבטל את העונה. אלופות הליגה באתר RSSSF
JCB (חברת אשראי)

JCB (במקור ראשי התיבות של Japan Credit Bureau) היא חברת כרטיסי אשראי יפנית העוסקת בהנפקת וסליקת כרטיסי אשראי, ובעלת שותפויות אסטרטגיות עם הרשת האמריקאית Discover (בישראל פועלת תחת המותג של חברת הבת דיינרס קלאב אינטרנשיונל), UnionPay הסינית, American Express בקנדה וחברת RuPay ההודית. החברה הוקמה והחלה לפעול בשנת 1961, אך התבססה בשוק היפני רק בשנת 1968 עם רכישת תאגיד "Osaka Credit Bureau" בשנת 1968. כרטיסי החברה הונפקו ל-130 מיליון לקוחות ב-23 מדינות בשנת 2020. מאז שנת 1981, הרחיבה JCB את פעילותה העסקית מחוץ ליפן. כרטיסיה מופצים ב-24 מדינות, לרוב בידי בנקים מקומיים הפועלים תחת זיכיון התאגיד ובאמצעות חברת הבת JCB International Credit Card Co., Ltd, אשר נשלטת במלואה על ידי חברת האם. נכון למרץ 2021, החברה בעלת הכנסות שנתיות של 2.793 מיליארד דולר, עם רווחים שנתיים של כ-405 מיליון דולר. בישראל כרטיסי JCB אינם מונפקים כלל, ונסלקים על ידי ישראכרט בלבד. מדיה וקבצים בנושא JCB בוויקישיתוף אתר האינטרנט הרשמי של JCB (ביפנית) אתר האינטרנט הרשמי של JCB (באנגלית) אתר תאגיד JCB (באנגלית) "Why JCB?". JCB. נבדק ב-5 ביוני 2020. {{cite web}}: (עזרה)
Places (אלבום)

Places (בעברית: "מקומות") הוא אלבום האולפן השני של שחקנית הטלוויזיה והזמרת האמריקאית ליאה מישל. האלבום יצא לאור ב-28 באפריל 2017, על ידי חברת התקליטים קולומביה רקורדס. Places זכה לביקורות מעורבות מטעם המבקרים, אם כי הביצועים הקוליים של מישל זכו לביקורות חיובית ברובן. האלבום הגיע למקום ה-28 במצעד הבילבורד 200. מידע על האלבום Places באתר MusicBrainz קסנדי בארי, אנדרו הולנדר, טובי גד, ג'ון לוין, קייל מורמן, ג'ון שנקס, ג'סי שטקין Places by Lea Michele (באנגלית אמריקאית), 2017-04-28, נבדק ב-2022-03-19 Places - Lea Michele | Songs, Reviews, Credits | AllMusic (באנגלית), נבדק ב-2022-03-19 Lea Michele, Billboard (באנגלית אמריקאית)
Duets: An American Classic

Duets: An American Classic (בעברית: דואטים: קלאסיקה אמריקאית) הוא אלבום האולפן ה-53 של זמר הג'אז האמריקאי טוני בנט. את האלבום הוציאה לאור ב-26 בספטמבר 2006 חברת התקליטים קולומביה רקורדס. האלבום יצא לאור כחודש לאחר יום הולדתו ה-80 של בנט. השירים שנכללו באלבום כתובים בספר השירים האמריקאי הגדול, בדומה לשאר אלבומיו של בנט. בניגוד לאלבומים המורכבים מדואטים של אמנים שונים, שלרוב מוקלטים בנפרד, בנט היה נוכח באולפני ההקלטות עם כל אחד מהשותפים שלו לביצוע השירים. האלבום הגיע למקום השלישי בבילבורד 200, ונמכר ב-202,000 עותקים בשבוע הראשון לצאתו. הוא שהה ארבעה שבועות רצופים בעשרת האלבומים הפותחים את המצעד. Duets: An American Classic אף קיבל מעמד זהב מאיגוד תעשיית ההקלטות האמריקאי, והגיע למקום הראשון במצעד האלבומים הקנדי. אלבום ההמשך Duets II, יצא לאור בשנת 2011. בשנת 2007 הוא זכה בפרס גראמי לאלבום הפופ הווקאלי העממי הטוב ביותר. מידע על האלבום Duets: An American Classic באתר MusicBrainz Tony Bennett.com Caulfield, Keith (28 בספטמבר 2011). "Tony Bennett, 85, Achieves First No. 1 Album on Billboard 200". Billboard. נבדק ב-12 במרץ 2020. {{cite web}}: (עזרה) "2006 UK Albums Chart" (PDF). ChartsPlus. נבדק ב-9 באפריל 2021. {{cite web}}: (עזרה) "Top Billboard 200 Albums – Year-End 2006". Billboard. נבדק ב-9 באפריל 2021. {{cite web}}: (עזרה) "Top Billboard 200 Albums – Year-End 2007". Billboard. נבדק ב-9 באפריל 2021. {{cite web}}: (עזרה) Rosen, Craig (11 בפברואר 2012). "Keeping Score". Billboard: 27. {{cite journal}}: (עזרה)
ליגת העל הבליזית

ליגת העל הבליזית (באנגלית: Premier League of Belize) היא הליגה העליונה בכדורגל בבליז, שמאורגנת על ידי התאחדות הכדורגל הבליזית, והיא נוסדה בשנת 2011. הליגה משוחקת בשני חלקים, בשיטת אפרטורה וקלאוסורה, רק שבבליז השם הוא "אופנינג וקלוסינג" (השם המקביל באנגלית) מיולי עד דצמבר האופנינג, והקלוסינג מינואר עד מאי. הקבוצה הבולטת ביותר בליגה היא קבוצת בלמופן בנדיטס (שמקורה בעיר בלמופן) ולה 9 אליפויות. שנייה בדירוג היא קבוצת ורדס מהעיר סן איגנסיו ולה 4 אליפויות. במדינת בליז, שבשלטון בריטי, שם הכדורגל הוא פופולרי במיוחד, החלה התארגנות של קבוצות כדורגל בשנות ה-50, כאשר בשנת 1952 אורגן טורניר הכדורגל המקומי בבליז שנקרא "האליפות הבינעירונית בבליז", שאלופתה הראשונה הייתה קבוצת סטאן קריק. תחרות זו נמשכה עד 1979. בהמשך שוחק טורניר קצר ו/או טורנירי גביע שקבעו איזו קבוצה תייצג את בליז במפעלים הבינלאומיים של CONCACAF - עד שנת 2002 נקרא הטורניר "הבית הלאומי", לאחר מכן "טורניר ה-A" עד 2004 ומאז "BPFL צ'מפיונס קאפ". ב-2005 הוקמה הליגה הלאומית הראשונה שהייתה לא מוכרת על ידי פיפ"א או ההתאחדות המקומית שהייתה כפופה אליה. ב-2006 הוקמה ה"RFG אינסוראנס ליג" שכונתה גם "בליז פרימייר פוטבול ליג" ולראשונה, מ-2009 החל בה טורנירי חורף וקיץ, בדומה לאפרטורה וקלאוסורה המקובל במדינות אמריקה הלטינית. ב-2011 תחרות זו ננטשה. הקמת הליגה הייתה למעשה שילוב של השעיית בליז על ידי פיפ"א ב-2011, ולאחר שליגת העל בכדורגל של בליז פרשה מהתאחדות הכדורגל של בליז, הוחלט שתקום ליגה בכירה חדשה לגמרי, שהמנצחת בה תייצג את בליז במפעל ליגת האלופות של CONCACAF. כך מאז 2012, מתמודדות הקבוצות הבליזיות במפעל "הפרימייר ליג של בליז" במתכונת חורף וקיץ, שבסופה מתבצע טורניר נוקאאוט בין הקבוצות במקומות הראשונים להכרעת האלופה העונתית. עקב נזקי הוריקן ג'נט באותה שנה עקב נזקי הוריקן האטי באותה שנה בעקבות השפעת התפרצות נגיף הקורונה הוחלט לבטל את העונה. אתר האינטרנט הרשמי של ליגת העל הבליזית אלופות הליגה באתר RSSSF
עדי בנימינוב

עדי בנימינוב (נולד ב-24 באוגוסט 1956) הוא במאי טלוויזיה ישראלי. בנימינוב החל לביים ב-1993 בתוכנית "קופיקו". בין השנים 2003-1998 ביים את תוכנית הבידור "רק בישראל". בין השנים 2007-2000 ביים את "הכספת" שהנחו ארז טל וגבי גזית. בין השנים 2011-2001 ביים את סדרת הטלוויזיה "החיים זה לא הכל". בשנת 2001 ביים את סדרת הטלוויזיה "אחלה סרט" בהשתתפותם של אלי פיניש ומריאנו אידלמן ואת "לגעת באוכל" של איל קיציס וטל פרידמן. ב-2002 ביים את תוכנית הטלוויזיה בהנחייתו של רמי ורד. בשנת 2006 ביים את הטלנובלה "ילדות רעות". בשנת 2010 ביים את העונה הראשונה של סדרת הטלוויזיה "בית ספר למכשפים" ששודרה בערוץ לוגי. בנוסף ביים גם את התוכניות: "ארץ נהדרת", "החיים זה לא הכל" ואת "מועדון ארוחת הערב". באוקטובר 2015 עלתה לשידור סדרת הטלוויזיה "ג'ינג'י" בבימויו. עדי בנימינוב, במסד הנתונים הקולנועיים IMDb (באנגלית) עדי בנימינוב, באתר "אידיבי", מאגר הידע העברי לקולנוע ישראלי ועולמי עדי בנימינוב, דף שער בספרייה הלאומית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
אנטון שטאך

אנטוך לוי שטאך (בגרמנית: Anton Levi Stach; נולד ב-15 בנובמבר 1998 בבוכהולץ שבגרמניה) הוא כדורגלן גרמני המשחק בעמדת הקשר בקבוצת הופנהיים מהבונדסליגה ובנבחרת גרמניה. שטאך גדל במחלקות הנוער של בוכהולצר FC, ורדר ברמן, JFV נורדווסט ואוסנבריק. את הקריירה המקצוענית שלו הוא התחיל בקבוצת המילואים של אוסנבריק, ממנה עבר ל-SSV ידלו מהליגות הנמוכות, ולאחר מכן עבר לקבוצת המילואים של וולפסבורג. ב-1 ביולי 2020 חתם שטאך בגרויטר פירט מהבונדסליגה השנייה. הוא ערך 30 הופעות ליגה במדי המועדון, בהן הבקיע שער אחד. בתום העונה העפילה גרויטר פירט לבונדסליגה. ב-31 ביולי 2021 חתם שטאך במיינץ 05 מהבונדסליגה. ב-1 בספטמבר 2023 חתם בהופנהיים. שטאך היה חלק מסגל נבחרת גרמניה עד גיל 21. שטאך היה חלק מסגל הנבחרת לטורניר הכדורגל באולימפיאדת טוקיו בשנת 2021. במרץ 2022, זומן שטאך לראשונה לסגל הנבחרת הבוגרת על ידי המאמן האנזי פליק, לצמד משחקי הידידות מול נבחרות ישראל והולנד. ב-26 במרץ ערך את הופעת הבכורה שלו בנבחרת, בניצחון 2-0 על נבחרת ישראל במשחק ידידות. אנטון שטאך, באתר Transfermarkt אנטון שטאך, באתר Fussballdaten.de (בגרמנית) אנטון שטאך, באתר Soccerway אנטון שטאך, באתר WorldFootball.net אנטון שטאך, באתר FootballDatabase.eu אנטון שטאך, באתר ESPN
קאל רמפטון

קלווין לואלין "קאל" רמפטון (באנגלית: Calvin Lewellyn "Cal" Rampton; 6 בנובמבר 1913 – 16 בספטמבר 2007) היה פוליטיקאי אמריקאי שכיהן כמושל יוטה ה-11 בשנים 1965–1977. רמפטון נולד בבאוניטפול (Bountiful) שביוטה, בנם של לואלין סמית' רמפטון וג'נט קמפבל. בתום לימודיו התיכוניים בבית הספר התיכון דייוויס ב-1931, נטל רמפטון את השליטה על עסקי הרכב של משפחתו עקב מות אביו באותה השנה. הוא מכר את העסק בשנת 1933 ונרשם לאוניברסיטת יוטה, שם השלים את לימודיו הגבוהים ב-1936. בנוסף, בעת שעבר כעוזרו המנהלי של חבר הקונגרס ג'יימס ויליאם רובינסון (אנ'), למד בבית הספר למשפטים של אוניברסיטת ג'ורג' וושינגטון. רמפטון שימש כתובע מחוז דייוויס מ-1938 עד 1940 – התפקיד הציבורי היחיד אליו ייבחר עד שיהיה למושל ב-1965. במהלך מלחמת העולם השנייה שירת רמפטון באירופה כראש ועדת התביעות של צבא ארצות הברית בפריז. הוא הגיע לדרגת מייג'ור ועוטר בכוכב הארד. רמפטון המשיך לשרת בכוחות המילואים של הצבא והתקדם לדרגת קולונל עד שפרש. לאחר המלחמה פנה לעריכת דין, והצלחתו במשפט אזרחי זיכתה אותו במלגה לאקדמיה הבין-לאומית לעורכי הדין (International Academy of Trial Lawyers) שבמינסוטה. בבחירות 1954 התמודד לסנאט המדינתי של יוטה אך הפסיד, וב-1962 הפסיד פעם נוספת למועמדות ההמפלגה הדמוקרטית אל סנאט של ארצות הברית. בשנת 1964 נבחר רמפטון למושל יוטה, והוא הושבע לתפקידו בראשית ינואר 1965. הוא המושל היחיד של יוטה שמילא שלוש תקופות כהונה מלאות ברציפות, והיה אחד המושלים הפופולריים בהיסטוריה של יוטה. במהלך כהונתו תמך רמפטון בהגדלת הוצאות הממשלה על החינוך, חקיקת זכויות אזרח מדינתי והקצאת כספים פדרליים להתחדשות עירונית. הוא היה תומך בתיקון שוויון הזכויות לחוקת ארצות הברית ונודע כתומך נלהב של מיזמי בנייה ברחבי יוטה, בהם אולם הסימפוניה של סולט לייק סיטי (היכל אברבנל בהווה) ומרכז האמנויות סולט לייק (מוזיאון יוטה לאמנות עכשווית דהיום). במשך שנה, בין יוני 1974 ליוני 1975, ישב בראש אגודת המושלים הלאומית. לאחר שעזב את תפקידו, רמפטון עסק בעריכת דין עד שפרש לגמלאות בגיל 75. בשנת 2007 נפטר רמפטון לאחר מאבק במחלת הסרטן. קאל רמפטון, באתר אגודת המושלים הלאומית (באנגלית) קאל רמפטון, באתר "Find a Grave" (באנגלית) Gov. Calvin Lewellyn Rampton, באתר אגודת המושלים הלאומית (באנגלית) פול רולי, Cal Rampton: Former three-term governor dies at 93, באתר The Salt Lake Tribune‏, 17 בספטמבר 2007 (באנגלית) Utah’s longest-serving governor, Calvin Rampton, dead at age 93, באתר Deseret News‏, 17 בספטמבר 2007 (באנגלית)
JCB

האם התכוונתם ל... JCB (ציוד מכני הנדסי) – חברה בריטית לייצור ציוד מכני הנדסי JCB (חברת אשראי) – חברת כרטיסי אשראי יפנית JCB (שיר) – שיר של ניזלופי Journal of Cell Biology, בראשי תיבות JCB – שבועון לביולוגיה
מגן ישראל

מגן ישראל הייתה תוכנית לאומית למאבק במגפת הקורונה בישראל. על התוכנית אחראי משרד הבריאות, ומנהל התוכנית הוא פרויקטור הקורונה סלמאן זרקא. מטרת התוכנית, הייתה להוריד את מקדם ההדבקה (אשר נקרא R), ולשמר אותו בסכום הקטן מ-1 לאורך זמן. חלק ניכר מעשרות העובדים במסגרת התוכנית, הם עובדים חיצוניים המועסקים במיקור חוץ לתקופת משבר הקורונה, כשלצידם עובדים אנשי משרד הבריאות. עם הקמת תוכנית מגן ישראל ביולי 2020, נכנסו ארבעה אנשים לתפקידי מפתח, מנהל מגן ישראל (פרויקטור הקורונה), ראש דסק בחברה החרדית, ראש דסק בחברה הערבית וראש מטה מגן ישראל, וכולם הם דוקטורים או פרופסורים, שלפני כן לקחו חלק במערכת הבריאות בישראל. פרופסור גבי ברבש החליט לפרוש מתפקידו כמנהל מגן ישראל עוד לפני שנכנס רשמית לתפקיד, הסיבה לכך הייתה סכסוך פנימי בינו לבין שרי הממשלה. במקומו, מנהל איכילוב רוני גמזו מונה כפרויקטור הקורונה וכמנהל מגן ישראל. בנובמבר 2020 מונה נחמן אש לתפקיד, וביוני 2021, מינה שרה הבריאות ניצן הורוביץ לתפקיד את סלמאן זרקא, מנכ"ל המרכז הרפואי זיו, שמכהן עד היום. מנהלי התוכנית לא לוקחים חלק בקבינט הקורונה, כמו שאר חברי הכנסת, אלא רק מייעצים ומדווחים. למגן ישראל יש 5 מטות: מגן אכיפה שנועד לאכוף את הסעיפים שנקבע על ידי חברי המטה, מגן הסברה שנועד לתכלל מהלכי הסברה עם הציבור, מטה "מגן אבות ואימהות" שנועד לתת מענה להגנה על דיירי מוסדות הגיל השלישי, "מטה רשויות מקומיות" שנועד להדק את הקשר עם הרשויות המקומיות בישראל ולפתח מענים וכלים ב-"רמה המונציפיאלית" ו-"מטה בריאותי כללי" שנועד לתאם שיתופי פעולה ולגבש המלצות למתווה מגבלות עבור הממשלה. מגפת הקורונה בישראל משרד הבריאות תו ירוק עידו אפרתי, מנכ"ל בית החולים זיו, פרופ' סלמאן זרקא, ימונה לפרויקטור הקורונה, באתר הארץ, 14 ביולי 2021 מגן ישראל – התוכנית הלאומית למאבק בנגיף הקורונה, באתר משרד הבריאות אדיר ינקו, נתוני השכר במטה הקורונה נחשפים: "סכומים מופרכים", באתר ynet, 18 בדצמבר 2020 פארסת פרויקטור הקורונה: רוני גמזו מונה לתפקיד לאחר שברבש החליט לפרוש, באתר כלכליסט, 23 ביולי 2020 אדיר ינקו, אחרי נחמן אש: מנכ"ל המרכז הרפואי זיו מונה לתפקיד פרויקטור הקורונה, באתר ynet, 14 ביולי 2021 ועדת שרים לעניין התמודדות עם משבר הקורונה והשלכותיו (קור), באתר Gov.il תוכנית מגן ישראל, עמ' 5
סיירוס קרפנטר

סיירוס קליי קרפנטר (באנגלית: Cyrus Clay Carpenter;‏ 24 בנובמבר 1829 – 29 במאי 1898) היה פוליטיקאי אמריקאי מאיווה, איש המפלגה הרפובליקנית, שכיהן כמושל איווה השמיני בשנים 1872–1876 וכחבר בית הנבחרים של ארצות הברית מטעם איווה בשנים 1879–1883. סיירוס קרפנטר נולד בהרפורד, פנסילבניה. הוא למד בבתי ספר מקומיים וסיים את לימודיו באקדמיית הרפורד ב-1853. הוריו היו אסהל קרפנטר ואמנדה מ. תאייר, והוא היה צאצא של ויליאם קרפנטר, שהיגר לאמריקה באמצע שנות ה-30 של המאה ה-17 מאנגליה לרוהובות, מסצ'וסטס. ב-1854 עבר קרפנטר לפורט דודג', איווה, ועסק שם בהוראה. לאחר מכן הוא עסק במדידת קרקעות, וב-1856 הוא עבד כמודד של מחוז ובסטר. הוא למד משפטים, אך מעולם לא עסק במקצוע. במרץ 1857 הצטרף קרפנטר למשלחת ההצלה שנשלחה לספיריט לייק לסייע למתיישבים שנושלו מבתיהם על ידי האינדיאנים משבטי הלקוטה לאחר טבח ספיריט לייק. בשנים 1856–1858 כיהן קרפנטר כחבר בית הנבחרים של איווה. במהלך מלחמת האזרחים האמריקאית התנדב קרפנטר כטוראי, וב-24 במרץ 1862 מונה כקפטן בכוחות המתנדבים. ב-26 בספטמבר 1864 הוא קודם לדרגת לוטננט קולונל, וב-12 ביולי 1865 הוא קודם לדרגת ייצוג של קולונל, "בשל שירות יעיל וראוי לשבח" כאשר הוא היה אחראי על האספקה בארמייה של ויליאם שרמן במהלך הצעדה אל הים. ב-14 ביולי 1865 השתחרר קרפנטר משירותו. במהלך המלחמה הוא גם שירת במטותיהם של הגנרלים ויליאם רוזקרנס, גרנוויל דודג' (אנ') וג'ון לוגן. לאחר תום שירותו, שב קרפנטר לאיווה, שם הוא נשא לאישה את סוזאן ק. ברקהולדר מפורט דודג'. בשנים 1866–1868 הוא שימש כרשם משרד הקרקעות המדינתי של איווה. ב-1871 התמודד קרפנטר מטעם המפלגה הרפובליקנית למשרת מושל איווה, וזכה בתקופת הכהונה הראשונה שלו בת השנתיים. ב-1873 הוא נבחר לכהונתו השנייה, ובסך הכול כיהן בתפקיד עד ראשית 1876. לאחר תום כהונתו כמושל, הוא מונה כמבקר השני של מחלקת האוצר של ארצות הברית, תפקיד בו הוא כיהן שנתיים עד ספטמבר 1877. ב-26 במרץ 1878 הוא מונה כנציב הרכבות של איווה. ב-1878 נבחר קרפנטר כחבר בית הנבחרים של ארצות הברית מטעם מחוז הבחירה התשיעי של איווה, שהורכב אז מהרביע הצפון-מערבי של המדינה שהיה מיושב בדלילות. ב-1880 הוא נבחר לכהונה שנייה בבית הנבחרים, וב-1882 הוא לא התמודד על כהונה נוספת. בסך הכול הוא כיהן בבית הנבחרים ממרץ 1879 ועד מרץ 1883. ב-1883 התמודד קרפנטר שוב על מושב בבית הנבחרים של איווה, וזכה בתקופת כהונה של שנתיים בשנים 1884–1886. לאחר שובו בפעם האחרונה מוושינגטון הבירה, הוא שימש כמנהל הדואר של פורט דודג' בשנים 1889–1893. הוא גם ניהל את חוותו ואת עסקי המקרקעין שלו. סיירוס קרפנטר נפטר בפורט דודג' ב-29 במאי 1898. הוא נטמן בבית הקברות אוקלנד שבעיר. סיירוס קרפנטר באתר אגודת המושלים הלאומית (באנגלית) סיירוס קרפנטר, באתר המדריך הביוגרפי של הקונגרס של ארצות הברית (באנגלית) סיירוס קרפנטר במילון הביוגרפי של איווה (באנגלית) סיירוס קרפנטר באתר The Political Graveyard (באנגלית) סיירוס קרפנטר, באתר "Find a Grave" (באנגלית) Benjamin F. Gue, "History of Iowa From the Earliest Times to the Beginning of the Twentieth Century, Vol. 4 (Cyrus C. Carpenter)" pp. 42 (1902). Jeff Morrison, Iowa Congressional District Maps Archived June 30, 2008, at the Wayback Machine, accessed 2009-05-24.
ברבור (סוג)

ברבור (שם מדעי: Cygnus) הוא סוג של עופות מים ממשפחת הברווזיים המכילה את מרבית המינים בשבט הברבורים, כל המינים החיים בקבוצה למעט ברבור קוסקורובה מאמריקה הדרומית. הברבורים הם הגדולים בבני סדרת האווזאים החיים ומהגדולים שבעופות המעופפים בכלל, כשהגדול מביניהם הוא הברבור המצוי שמשקלו מעל 23 ק"ג לעיתים ומוטת כנפיו מעל 2 מטרים. הברבורים ניזונים מעל פני המים משאריות מזון וצמחייה ולעיתים גם מבעלי חיים קטנים. בסוג זה ישנם 6 מינים חיים, מתוכם ארבעה חיים בחצי הכדור הצפוני לאורך אמריקה הצפונית וחלק מאירואסיה (כולל בישראל) בעוד שניים (ברבור שחור וברבור שחור-צוואר) חיים באוסטרליה ואמריקה הדרומית (בהתאמה). בסוג 6 מינים חיים: ברבור ניו זילנדי (Cygnus sumnerensis) Cygnus csakvarensis Cygnus mariae Cygnus verae Cygnus liskunae Cygnus hibbardi ברבור ענק (Cygnus falconeri) Cygnus paloregonus Cygnus equitum Cygnus lacustris Cygnus atavus בנוסף ישנם מין חסר שם מהפליסטוקן העליון של טורקיה ומין חסר שם מהפליסטוקן של אוסטרליה. מדיה וקבצים בנושא ברבור בוויקישיתוף ברבור, באתר ITIS (באנגלית) ברבור, באתר NCBI (באנגלית) ברבור, באתר האנציקלופדיה של החיים (באנגלית) ברבור, באתר GBIF (באנגלית)
רמת ביירון

רמת ביירון (באנגלית: Byron Heights) היא רמה הממוקמת בקצה החלק הצפון-מערבי הקיצוני של אי פוקלנד המערבי, באיי פוקלנד, טריטוריה של הממלכה המאוחדת, הממוקמת בדרום האוקיינוס האטלנטי. שיא גובהה של הרמה 497 מטרים מעל פני הים. הרמה ממוקמת 11.65 קילומטרים דרומית-מזרחית מנקודת הואופ (Hope Point). בשיא הרמה (בנקודתה הגבוהה ביותר) ממוקם מכ"ם רמת ביירון (Remote Radar Head Byron Heights) המופעל על ידי הכוחות הבריטיים של איי דרום האוקיינוס האטלנטי (British Forces South Atlantic Islands (בראשי תיבות: BFSAI)) כחלק ממערכת השליטה האווירית הכוללת גם את מכ"ם הר אליס שבאי פוקלנד המערבי, ואת מכ"ם הר קנט, באי פוקלנד המזרחי. מפת אזור רמת ביירון ההגנה האווירית של איי פוקלנד מכ"מ רמת ביירון, סרטון באתר יוטיוב מזג אוויר נוכחי מעודכן ברמת ביירון תחזית מזג אוויר עדכנית ארוכת טווח עבור רמת ביירון נתוני מזג אוויר היסטוריים עבור רמת ביירון מידע גאוגרפי מיקום רמת ביירון ההגנה האווירית של איי פוקלנד
חקירת בית הדין הפלילי הבין-לאומי בעניין אוקראינה

חקירת בית הדין הפלילי הבין־לאומי בעניין אוקראינה החלה ב-2 בדצמבר 2022, כאשר התובע הכללי של בית הדין הפלילי הבין-לאומי, כרים קאן, הכריז על חקירת פשעי מלחמה שלכאורה בוצעו על ידי רוסיה בין 21 בנובמבר 2013 (הפלישה הרוסית לקרים) לפלישה הרוסית לאוקראינה. ערך מורחב – הפלישה הרוסית לאוקראינה ממשלת אוקראינה הגישה שתי בקשות רשמיות לבית הדין הפלילי הבין-לאומי לחקור את כל פשעי המלחמה ופשעים אחרים נגד האנושות שאולי ביצעה רוסיה באוקראינה. ב-25 בפברואר 2022, יום לאחר תחילת הפלישה הרוסית לאוקראינה, הצהיר תובע בית הדין הפלילי הבין-לאומי, כרים קאן, כי בית הדין הבין-לאומי יכול "להפעיל את סמכות השיפוט שלו ולחקור כל מעשה של רצח עם, פשע נגד האנושות או פשע מלחמה שבוצעו בתוך אוקראינה". חאן הצהיר ב-28 בפברואר כי בכוונתו לפתוח בחקירה מלאה וכי ביקש מהצוות שלו "לפעול לשימור ראיות". הוא הצהיר שיהיה מהיר יותר לפתוח את החקירה באופן רשמי אם מדינה החברה בבית הדין הפלילי הבין-לאומי תבקש חקירה באופן רשמי, לפי סעיף 13(א) של אמנת רומא. ראש ממשלת ליטא, אינגרידה שימוניטה, הצהירה ב-28 בפברואר כי ליטא ביקשה לפתוח את החקירה. ב-2 במרץ 2022 חאן הצהיר כי קיבל פניות מ-39 מדינות, מה שאפשר לו לפתוח בחקירה לפי סעיף 14 של אמנת רומא. חאן הצהיר כי הפרקליטות כבר "זיהתה מקרים פוטנציאליים". ב-11 במרץ הצטרפו יפן ומקדוניה הצפונית לפניות, והעלו את מספר המדינות הפונות ל-41. התובע הצהיר ב-3 במרץ 2022 כי צוות ראשוני המורכב מ"חוקרים, עורכי דין ואנשים בעלי ניסיון מיוחד בתכנון מבצעי" נשלח ל"אזור אוקראינה" כדי להתחיל באיסוף ראיות. ב-17 במרץ 2023 הוציא בית הדין הפלילי הבין-לאומי בהאג צו מעצר נגד נשיא רוסיה, ולדימיר פוטין, ונגד נציבת זכויות הילדים של רוסיה, מריה לבובה-בלובה, בטענה שהם נושאים באחריות פלילית לחטיפת ילדים במלחמת אוקראינה–רוסיה (אנ'), המהווים הפרה של דיני מלחמה האוסרים העברת אוכלוסייה מהשטח הכבוש לשטח המעצמה הכובשת. טענות לפשעי מלחמה בפלישה הרוסית לאוקראינה אתר האינטרנט הרשמי של חקירת בית הדין הפלילי הבין-לאומי בעניין אוקראינה עו"ד ניצנה דרשן-לייטנר, ‏גינוי רוסיה יחזור אלינו כבומרנג בהאג, בעיתון מקור ראשון, 13 במרץ 2022 Russia, Ukraine & International Law: On Occupation, Armed Conflict and Human Rights, Human Rights Watch, ‏23 בפברואר 2022 (באנגלית) מלחמת רוסיה אוקראינה: התשובות לכל השאלות, המכון הישראלי לדמוקרטיה Statement of ICC Prosecutor, Karim A.A. Khan QC, on the Situation in Ukraine: “I have decided to proceed with opening an investigation.”, www.icc-cpi.int (באנגלית) אוריאל בארי, ‏בית הדין בהאג ידון על הפלישה הרוסית לאוקראינה, באתר "סרוגים", 1 במרץ 2022 Ukraine, www.icc-cpi.int תובע בית הדין הפלילי הבין-לאומי בהאג מאשר: צוות מיוחד יצא היום לאוקראינה לחקירת פשעי מלחמה אפשריים באזור | המחדש, באתר hm-news.co.il ICC prosecutor to investigate possible war crimes in Ukraine | Ukraine | The Guardian, web.archive.org, ‏28 בפברואר 2022 בית הדין הפלילי בהאג הוציא צו מעצר נגד פוטין בגין פשעי מלחמה, באתר ynet, 17 במרץ 2023.
לחיים הפקות

לחיים הפקות היא חברת הפקות המתמחה בהפקת ושיווק אלבומי מוזיקה חסידית וניגונים חסידיים. החברה מפיקה את אלבומיו של יוסף משה כהנא בהם גם את סדרת האלבומים הפופולריים לחיים טיש ומפיצה את רוב האלבומים בסוגת המוזיקה החסידית כיום, בהם אלבומי אהרלה סמט, בני פרידמן, מוטי שטיינמץ, זאנוויל ויינברגר, משולם גרינברגר, יעקב יהודה דסקל, מאיר אדלר ועוד. החברה מפיקה אלבומים לילדים בשפת היידיש בשם לחיים קינדער האלבומים מופצים ברחבי העולם, בעיקר בישראל, אירופה ובארצות הברית. כן מפיקה החברה את אלבומי ניגוני בעלז, ניגוני חסידות ויז'ניץ, סקולען וחצרות חסידיות נוספות שבהפקתו של מנהל החברה יוסף משה כהנא. לחברה משרדים בישראל ובארצות הברית. במהלך השנים חתמה החברה עם חברת גרינטק - החברה ששיווקה בזמנו את אלבומיהם של יעקב שוואקי, אברהם פריד, יוסי גרין, יידל ורדיגר ונוספים. ההסכם איפשר לחברת גרינטק לשווק את האלבומים של לחיים הפקות. לחיים טיש יוסף משה כהנא גל פז אתר האינטרנט הרשמי של לחיים הפקות בחזית מדיה. גרינטק חתמה על הסכם שיווק עם חברת לחיים הפקות, ידיעה באתר דוסימיוזיק. ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.